**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO “DĖL Klaipėdos miesto JAUNIMO REIKALŲ tarybos PIRMININKO PATVIRTINIMO“**

2017-11-02

**1. Sprendimo projekto esmė, tikslai ir uždaviniai.**

 Vykdydama Klaipėdos miesto jaunimo reikalų tarybos nuostatų, patvirtintų Klaipėdos miesto savivaldybės tarybos 2015 m. rugsėjo 24 d. sprendimu Nr. T2-239 „Dėl Klaipėdos miesto jaunimo reikalų tarybos sudarymo ir jos nuostatų patvirtinimo“, 11 punktą, Klaipėdos miesto savivaldybės taryba Savivaldybės mero teikimu tvirtina Klaipėdos miesto jaunimo reikalų tarybos pirmininką.

Šio sprendimo projekto tikslas – patvirtinti naują Klaipėdos miesto jaunimo reikalų tarybos pirmininką.

**2. Projekto rengimo priežastys ir kuo remiantis parengtas sprendimo projektas.**

Projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, kuriame numatyta, kad savivaldybės tarybos priimtus teisės aktus gali pakeisti pati savivaldybės taryba.

Klaipėdos miesto savivaldybės tarybos 2015 m. rugsėjo 24 d. sprendimu Nr. T2-239 „Dėl Klaipėdos miesto jaunimo reikalų tarybos sudarymo ir jos nuostatų patvirtinimo“ patvirtintą Klaipėdos miesto jaunimo reikalų tarybą sudaro 14 narių. Minėtos tarybos nuostatų 11 punktu numatyta, kad jaunimo reikalų taryba per pirmąjį savo posėdį iš narių renka kandidatą į pirmininkus, jo kandidatūrą teikia savivaldybės merui, o Klaipėdos miesto jaunimo reikalų tarybos pirmininką Savivaldybėsmero teikimu tvirtina Savivaldybės taryba. 2017 m. rugsėjo 14 d. sprendimu Nr. T2-223 „Dėl Klaipėdos miesto savivaldybės tarybos 2015 m. rugsėjo 24 d. sprendimo Nr. T2-239 „Dėl Klaipėdos miesto jaunimo reikalų tarybos sudarymo ir jos nuostatų patvirtinimo“ pakeitimo“ buvo pakeista jaunimo reikalų tarybos sudėtis. Senosios pirmininkės įgaliojimai nutrūko.

Naujos sudėties Klaipėdos miesto jaunimo reikalų tarybos pirmajame posėdyje šios tarybos pirmininku pasiūlyta Klaipėdos jaunimo organizacijų asociacijos „Apskritasis stalas“ deleguotos atstovės – Agnės Zabrynaitės kandidatūra.

**3. Kokių rezultatų laukiama.**

Pritarus šiam sprendimo projektui bus patvirtintas naujas Klaipėdos miesto jaunimo reikalų tarybos pirmininkas ir Klaipėdos miesto jaunimo reikalų taryba galės koordinuotai veikti.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

 Bus patvirtintas Klaipėdos miesto jaunimo reikalų tarybos pirmininkas, kuris organizuos Klaipėdos miesto jaunimo reikalų tarybos darbą.

Neigiamų sprendimo priėmimo pasekmių nėra.

PRIDEDAMA:

1. Klaipėdos miesto jaunimo reikalų tarybos nuostatų kopija, 3 lapai.

2. Klaipėdos miesto jaunimo reikalų tarybos 2017 m. spalio 9d. posėdžio protokolo Nr. TAR1-139 išrašo kopija, 1 lapas.

Jaunimo reikalų koordinatorė Aistė Andruškevičiūtė